
DIREKTNA AKCIJA 


oslobođenje radničke klase biće delo samih radnika/ca ili se neće desiti uopšte 


cena: donacija 


DA nastavlja tradiciju časopisa “Hleb i sloboda" čiji je prvi broj štampan avgusta 1905. godine u Beogradu. 


SABOTAZA 


Sabotaža je sa vremenom, čak i među radničkom populacijom, postala sinonim za 
neku vrstu nesreće. Industrijska sabotaža, sabotaža proizvodnih pogona, svaka slična vest 
u očima javnog mnjenja budi neku vrstu nelagodnosti. Dosta sa tim! 


Tokom prošlih vremena, vremena slavnih radničkih borbi kroz borbene sindikate 
sabotaža je bila nešto sasvim drugo. Sabotaža je bila jedna od najsuvislijih, najspontanijih 
odgovora na eksploataciju kojoj su tada radnice i radnici bili izloženi. 


Mi smatramo da to vreme ni na koji način nije prošlo. I dalje smo eksploatisani, i 
dalje kapitalisti i Država uzimaju višak vrednosti našeg rada, meškoljeći se na našim leđima. 
Vreme je da se sabotaža vrati na velika vrata. Da joj se vrati ugled koji joj je, nepravedno, 
oduzet! 


Sabotaža je spasonosna stvar za sve one koji na svojim radnim mestima nisu 
dovoljno brojni, sabotažu je moguće izvesti i ako je izvodi samo jedan čovek. Sabotažu je 
moguće izvesti u svim slučajevima kada su drugi načini borbe onemogućeni. 

w 


Strajk jeste naše najmoćnije sredstvo za borbu, ali nije uvek moguć organizovati 
štrajk. Nekada borbeni pojedinci i pojedinke ne čine većinu radništva u fabrici ili firmi, 
ponekada su uslovi pod kojima bi se štrajkovalo toliko loši da je jednostavno neisplativo ići u 
štrajk. Tada na scenu stupa sabotaža! 


Gazda može da nas otpusti ako izađemo da štrajkujemo, dakako mi ćemo se buniti 
protiv toga, ali ponekad nas jednostavno nema dovoljno da bi smo uspeli da nešto 
promenimo. Gazda može da nas kazni ako mu se verbalno suprotstavimo ili ako ga ne 
poslušamo, ali on je bespomoćan ukoliko sabotiramo “njegove" mašine! Ukoliko smo 
dovoljno pažljivi neće se znati ko je to uradio, možemo, čak, u dogovoru sa borbenim 
prijateljem ili prijateljicom iz fabrike “zameniti“ sabotaže - ti sabotiraj mašinu na kojoj ja 
radim a ja ću sabotirati mašinu na kojoj ti radiš. 


To je nelegalno! Rekli bi neki. PA ŠTA? Odgovaramo mi. Legalnost nije stvar naša 
već stvar gazda, nas niko nije pitao da li želimo život pun bede i siromaštva. Sve je to 
legalno, legalno je da radimo kao stoka a da budemo plaćeni bednim platama (ako smo 
plaćeni uopšte). Legalno je da nas gazde otpuštaju kako im padne na pamet. Legalno je da 
oni žive u kućama od 500 dok mi živimo u ćumezima od 20 kvadrata. Sve je to legalno, ali to 
nije pravedno. A pravednost je jedino što nam je ostalo! 


Zašto bi nas bilo briga za gazdine mašine, one su sredstvo kojim se potpomaže 
naša eksploatacija. Gazda (bilo privatnik, bilo Država) je platio za njih, gazda će platiti i 
njihovu popravku. Napravimo štetu gazdi, on ionako nama čini štetu svakodnevno! 


Organizovati se za sabotažu je jednostavno - nađemo nekoliko sličnomišljenika 
koji shvataju u kakvoj se situaciji nalazimo, vidimo i procenimo stanje u firmi, fabrici, ili kom 
bilo radnom mestu i osmislimo akciju! Koja je mašina najskuplja, kako joj se može naneti 
naviše štete? Kako to uraditi a da se prođe neprimećeno? To su pitanja kojima treba da se 
rukovodimo u našoj akciji. 


Pošto smo našli “Žrtvu“ brzo pristupamo akciji, po mogućstvu dok nam prijatelji 
“paze leđa“ vršimo sabotažu, takvu da izazove, ako ne totalnu havariju, a ono barem 
dugotrajnu onesposobljenost mašine. 


UVODNA REČ 


Prijatelji i prijateljice, sa manjim zakašnjenjem, donosimo vam treći broj 
Direktne Akcije - biltena Inicijativa za anarho-sindikat. 


Nedostatak materijalnih sredstava nam ne dozvoljava da, za sada, 
povećamo broj stranica biltena te smo pribegli drugačijem načinu uštede prostora 
- smanjili smo veličinu slova kojim se štampaju tekstovi u DA. To će nam omogućiti 
da donesemo veću količinu informacija i da opširnije iznesemo svoje stavove. 


Kampanja protiv privatizacije "Čije su naše fabrike“ privlači sve veći broj 
ljudi koji shvataju da je jedini izlaz iz ove “bezizlazne“ situacije revolucionarno 
menjanje društva u kome živimo, ili bolje rečeno, životarimo. Priključite se i vi 
borbi protiv pljačke koju sprovodi Država. 


T ekstovima u ovom broju nastavljamo da artikulišemo predloge taktika 
za borbu protiv kapitalističkog sistema i Države - najrepresivnije institucije 
današnjice. 

Do sledećeg broja! 
Uređivački kolektiva Direktne Akcije 


Uspele sabotaže će nam ulepšati dan(e). Sa svakom uspešnom sabotažom naša 
samouverenost će rasti. Sabotažom pokazujemo da, iako smo priklješteni od strane Države i 
kapitalizma, možemo uzvratiti udarac. A ponekad zadati i neki ošamućujući. Sabotaža je način 
da svoj život učinimo, barem malo, lepšim. Počećemo ponovo da mislimo o sebi kao o ljudima, 
ljudima koji nisu bačeni u vir i koji čekaju da potonu, već o ljudima koji su takođe spremni da 
kažu ponešto o stvarima koje ih se tiču u životu. A nema stvari u našem životu o kojoj nismo 
merodavni da kažemo konačnu reč! 


Uvek su postojale, i nažalost još uvek postoje, one bedne individue poznate kao 
potkazivači. To su bednici koji su u školi prijavljivali druge đake zbog raznoraznih stvari 
učiteljima i učiteljicama. I na našim radnim mestima postoje takve nakaze. Oni će zarad 
uspeha na radnom mestu ili iz čiste zlobe prijaviti gazdi ili nadzorniku o tome ko, šta i kako radi. 
Ko sabotira, ko podstiče na štrajk itd. Te bednike treba izolovati, odstraniti iz našeg društva i 
reći jasno NE! Ne saradnji sa gazdama i Državom koji nas svaki dan sve više ponižavaju. Front 
klasnog rata postoji stalno, i mi se na njemu hteli-ne hteli nalazimo a kada se na njemu već 
nalazimo onda bi trebalo da se bezrezervno borimo, zato se prema onima koji stoje na drugoj 
strani barikade mora odnositi bez milosti. 


Sipajte pesak u rezervoare kamiona firme u kojoj radite, ispuštajte ulje iz motora, 
brišite hard-diskove računara u vašoj firmi. Radite na štetu gazda, na štetu onih koji stalno rade 
na našu štetu. 


Organizujte se, pričajte sa prijateljima sa kojima radite, razmenjujte ideje. 
Organizovanje u jake, borbene sindikate koji će se boriti za slobodu svake individue i za slobodu 
klase kojoj svi mi pripadamo, klase eksploatisanih, jedini je način na koji ćemo uspeti da 
promenimo ovo društvo u pravcu slobode, ekonomske i svake druge ravnopravnosti! 


Sabotažom ka Generalnom 5 trajku 
Generalnim Strajkom ka Revoluciji 
Revolucijom ka Anarhiji! 
D.K.iS.D. 


"fa Socijalnorevolucionarnoj pak, na nasoj zastavi, naprotiv, plamenim, 
krvavim slovima zacrtano je rušenje svih drzava, uništenje burzoaske 
civilizacije, slobodna organizacija odozdo prema gore uz pomoć slobodnih 


Saveza + organizacija razularene nadnicarske sirotinje, celog oslobođenog 
Covećanstva, stvaranje novog opsteljudskog sveta. 


Mihail Bakunjin 


DIREKTNA AKCIJA 


GAATIVA 
m m 


Prranis-o" 


"SRBIJA NA DOBROM PUTU | 


Turneja premijera, pod nazivom "Srbija na dobrom putu", na najbolji način 
pokazuje na kakvom smo to putu: premijer putuje po Srbiji, od mesta do mesta, vraćajući se u 
Beograd po predah (zalogaj uživanja u službenoj vili na Dedinju) iz čega je jasno da nas vlada 
vozika u krug; od Beograda do drugog mesta prašte obećanja, u povratku sledi zaborav. I tako 
u svakom gradu koji dođe u uži izbor za turneju. Srbija je, definitivno, na dobrom putu, jer ići 
utabanom stazom u krug jednostavno predstavlja najsigurniji put. 


Ipak, vlada i ministri upiru prste u nezadovoljne i nazivaju ih "neprijateljima 
reformi". Možda ih i čudi što ima toliko nezadovljnih, ali od stalnog okretanja u krug spopala 
nas je muka i glavobolja. Nije ni sam put toliko problematičan (navikli smo da nas vozikaju, 
svaka državna vlast radi isto) - mnogo je veći problem sakupiti snagu i uzvratiti sistemu. Neki 
su toliko naviknuti da budu potkradani i da se ne bune - njihov život se silom prilika, pod 
pritiskom Države i kapitalizma, sveo na puko preživljavanje i misao da "može biti i gore, pa je 
bolje ne buniti se". Tačno je da gore može biti - svakog dana smo svedoci toga -ali to ne znači 
da bi trebalo toliko da nipodaštavamo sebe, ili da budemo toliko sebični da se ne zapitamo dali 
možda svojom pasivnošću podržavamo sistem bede. A nije stvar ni samo u našem potlačenom 
i ponižavajućem položaju! Država i kapitalizam direktno nam ugrožavaju živote - i to uvek, ne 
samo u "vanrednim" okolnostima, kao što je rat. U ovakvom sistemu neki od nas rizikuju 
živote na radnim mestima - u rudnicima, fabrikama itd, zbog usredsređenosti poslodavaca 
isključivo na profit, što podrazumeva trošenje manje novca na obezbeđivanje sigurnosti na 
radnom mestu. I ne samo to - danas je naročito očigledno da je i na ulici opasnost po naše 
živote. 


Ubijen je Boško Buha, pomoćnik načelnika Resora javne bezbednosti MUP-a Srbije. 
To je još samo jedno u nizu politikantsko-mafijaških ubistava koja odavno predstavljaju našu 
svakodnevnicu. Po ko zna koji put nameće nam se zaključak da su Država i mafija samo 
različite strane iste medalje - obe su neraskidivo vezane za kapitalizam i sistem prinude i 
iskorišćavanja tuđe radne snage. Sprega Državnog i kapitalističkog kriminala vidljivija je nego 
ikad, iako je jasno da se nije tek sada pojavila - ta sprega je suština samog sistema, to je jedini 
način na koji on može da funkcioniše. Zato neka nas ne čude obračuni među pripadnicima 
nama neprijateljske klase - klase eksploatatora, ljudskog đubreta i šljama. Ipak, imamo 
razloga za brigu - u tim međusobnim obračunima s vremena na vreme će živote gubiti naši 
prijatelji i prijateljice, neko koga znamo, neko koga voli neko koga mi znamo - i sve zbog 
bahatosti i samoživosti tih kapitalističko-mafijaško-državnih parazita. Ubijeni su ljudi na 
visokim državnim funkcijama, ljudi o čijoj su bezbednosti brinuli toliki telohranitelji i eksperti - 
ubijeni su oni za koje je, po nekom nepisanom pravilu, bilo nezamislivo da će im život visiti o 
koncu. Sa druge strane, nas svakodnevno ubeđuju da je policija tu radi naše bezbednosti. 
Kakve li ironije! U svetlu ovih ubistava, pre će biti da policajac u našem prisustvu znači 
opasnost, a ne bezbednost! Šta možemo da očekujemo sledeće? Da će se pripadnici 
kapitalističko-mafijaško-državnih bandi naprasno zabrinuti za bezbednost onih na čijim 
leđima žive? Ne, rafali će pokositi i one koji su u blizini "čuvara reda". 


Pogledajte one policajce koji obilaze škole i "druže" se sa decom - svi su oni 
potencijalne žrtve ili izvršioci, a to decu direktno stavlja u bezizlazan položaj - ona moraju biti s 
ovim psima čuvarima i ubicama, rizikujući sopstvene živote. Ne čuvaju ti psi nas, oni se ne 
osećaju odgovornim prema nama - već prema svom poslodavcu - Državi. Naravno, iz naših se 
džepova sve to finansira, ali nas niko ništa ne pita. Policija je tu da bi štitila interese kapitalista, 
ona je instrument u rukama Države kojim se neposlušni sputavaju i drže u pokornosti. Da je 
policija tu radi naše bezbednosti, prvo bi raščistili svoje redove, pa bi se onda bacili na naše 
krvopije - poslodavce i političare. Međutim, ne nadajmo se tome - jedan najobičniji instrument 
vlasti i kapitala, kakav je policija - biće uvek upravo onakav kakav vlasti i kapitalu i odgovara. 
Ako je sada to filter za međusobne krvave obračune, onda to i odgovara našim neprijateljima, 
tako da je suludo i pomišljati da će oni tući svoje pse samo zato što nama ugožavaju 
bezbednost. 


Naša je sreća i bezbednost upravo obrnuto srazmerna njihovoj - sve dok oni grabe i 
kradu, uživaju i gaze, mi ćemo biti ti o čija će se leđa sve to obijati i koji će za sve to plaćati 
cenu. 


Takvo je stanje u policiji, u toj podaničkoj instituciji. A ni u sudstvu stanje nije ni 
malo drugačije - sudije su potkupljive u istoj meri kao i ranije (da, vlada im je povećala plate, 
jer će ti "delioci pravde" i dalje deliti pravdu onako kako su je političari iseckali i kako su je 
kome odredili svojim zakonima). Smešno bi bilo reći da je korumpirano sudstvo postojalo 
samo za vreme Miloševićeve diktature - svako sudstvo koje štiti kapitalistički sistem je upravo 
do srži korumpirano. Kada su dobili kosku koju im je vlada bacila, sudije su se primirile, svesne 
da će i dalje uživati povlastice i privilegije, njihova jedina svrha je da šire iluziju pravde - sve 
dok to odgovara kapitalistima. Koliko je ekstraprofitera odgovaralo za svoj lopovluk (koji je 
mnogo veći od samog ekstraprofiterstva - taj termin koristi Država da imenuje onaj deo 
lopovskog dela koji kapitalista nije njoj poklonio!)? Ne, sudstvo je tu da deli "pravdu" onako 
kako su je sklopili naši neprijatelji. 


Bune se, međutim, radnici i radnice u sudskoj administraciji, čiji je položaj potpuno 


drugačiji od položaja sudija. Te radnice i radnici primaju po 50 evra mesečno, kao i mnogi drugi 
u Srbiji. Oni nisu tu da brane sistem, već da prodaju svoju radnu snagu i znanje, da bi preživeli. 


Međutim, šanse za bolji život, slobodan život, male su sve dok se radništvo bori razdvojeno i 
dok potcenjuje svoju snagu. Možda ćemo naučiti da racionalizujemo potrošnju naše ljudske, 
radničke snage, a ne samo "angažovane snage" struje. Još jedna cena koju moramo da 
plaćamo našim krvopijama! U neku ruku to povećanje cene struje i nije tako loše - moža ćemo 
manje gledati TV i sva ona licemerna lica koja nas otvoreno lažu i potcenjuju. Tada bismo 
prestali da radimo za druge i počeli da ubiramo plodove svog rada, otarasili bismo se parazita: 
političara i poslodavaca. Ali, eto, za sada samo trpimo ono što oni nazivaju racionalizovanjem 
potrošnje. Gde god mogu, Država i kapitalizam će nas potkradati i ucenjivati. 


Ipak, izgleda da smo zaista na dobrom putu - mada to nije put na koji bi nas vlada 
odvela. Nezadovoljstvo radnika i radnica je preveliko, nakon toliko godina prevara i laži 
političari sve manje mogu da računaju na podršku; ne treba nam Tito, Milošević, Panić ili 
Koštunica - sve su to paraziti bez kojih se može i mora! Štrajkovi po Srbiji pokazuju da je 
nezadovoljstvo moguće artikulisati i izraziti, čak i pod uslovima razmahivanja neoliberalnog 
kapitalizma. Međutim, nedostaje nam radikalni raskid sa podaničkim i sebičnim: nismo 
izolovani, svi smo zajedno u ovom loncu i sloboda jednog/e zavisi od slobode svih. Potrebno je 
da raskrstimo sa oslanjanjem na političare, na njihova zašećerena obećanja i planove, kao i da 
preuzmemo svu odgovornost u svoje ruke. Mi smo ti koji su kompetentni da odlučuju o svojim 
životima i svom radu, to ne smeju biti neke institucije koje upravljaju u naše ime, a protiv nas! 


Strajk je oružje naše pobede, ali on mora biti masovan, opšti - on mora biti 
generalan. Samo generalni štrajk parališe kapitalizam i Državu, predstavljajući naše 
najefikasnije oružje za ucenjivanje neprijatelja. Danas vlada i poslodavci mogu da upiru 
prstom u radništvo Robnih kuća, železničare, bilo koga ko štrajkuje u svojoj grani industrije - i 
da ih okrive za kočenje "reformi", ali takvo licemerje ne bi bilo moguće kada bi se proizvodnja 
zaustavila u potpunosti. Korak dalje od zaustavljanja proizvodnje je preuzimanje industrije u 
svoje ruke, odstranjivanje svih krvopija - gazda i političara - i konačno uviđanje da je svet naše 
slobode na dohvat ruke. 


Mi gradimo ovaj svet, mi možemo da ga menjamo: anarho-sindikalizmom do 
anarhije! 
D.S. 


KAMPANjA PROTIV PRIVATIZACIJE 


PROGLAS KAMPANJE PROTIV 
PRIVATIZACIJE 


Privreda i ekonomski kapaciteti jesu u lošem 
stanju. Razlog za to je ratna politika prethodnog 
režima, pljačka društvenog bogatstva koju su vršili 
nosioci tog režima, kao i kvazi-društveni karakter! 
svojine nad sredstvima za proizvodnju. 


Privatizacija koja sada uzima puni zamah je 
samo finalni čin pljačke privrede i najširih slojeva 
stanovništva. Otpuštenim radnicima/cama, nude se 
lažna obećanja, socijalni programi da bi se kupio 
socijalni mir. Razlika je samo u tome što pljačka sada 
ima otvoren kapitalistički oblik koji služi za prikrivanje 
razbojničke otimačine naših fabrika. 

U dugotrajnoj vladinoj propagandnoj 
kampanji poručeno nam je da će privatizacija spasiti 
ekonomiju ove zemlje. Mi smatramo da to nije tačno i 
želimo da to kažemo u kampanji pod nazivom: 


Čije su naše fabrike? 


Cilj naše kampanje je da nizom akcija na 
ulici, u fabrikama, na mestima gde se štrajkuje, kao i 
svuda gde će se tek javljati izlivi nezadovoljstva, 
jačamo klasnu svest onih koji su pljačkani i koji 
pokušavaju da žive od svog rada. 

Pozivamo sve one koji su osiromašeni i 
obespravljeni u ovoj zemlji da podrže naše akcije. Mi 
se nalazimo u teškom položaju i istrajaćemo u borbi 
kako bi se konačno počelo živeti životom dostojnim 


čoveka. 
ZA KLASNU BORBU! 
PRIVATIZACIJA JE PLJACKA! 


VW _PROTIVPRIVATIZACIJE. ORG 


Avanture Tintina = Oslobađanje 


SUTRA ĆU POPRIČATI SA EVO MALO PIVA ... 
GAZVOM, TRAŽI JOŠ NEKOG 
ZA MEŠANJE CEMENTA | 


NOŠENJE 


UŽASNO MI JE POTREBAN 
NOVAC ... NEMAM NI ZA 
CIGARE! IMA LI TAMO 
KOD TEBE NA POSLU 
JOŠ MESTA? 


ALL, TINTIN, MISLILA 
SAM DA TI NE VOLIŠ 
VA RAVIŠ? 


Ii Ta wei m 


ji 


ALI PRIPAZI TAMO 
NA GRADILIŠTU - 
GAZVA SE 
STISNUO PA NE 
VAJE NI PINAR 
ZA SIGURNOSTI! 


NE BRINI, MILICE! 
RADIO SAMI 
POD GORIM 
USLOVIMA! 
BIĆE SVE U REDU... 


NE VOLIM, ALI MORAM! MA, 
NE ZNAM NIKOG KO RADI ZATO 
ŠTO MU JE TO ZABAVNO! 


NASTAVIĆE SE 


DIREKTNA AKCIJA a 


poe JE MONGTUCIJE UG PROTI SATA 


gandno/borbena anarhistička, 
preciznije ana mo 


SN 2 moi 4 NS, 
listička, organizacija. ai: "4-9 a #42 

Borimo se za društvo 
koje će biti bazirano na 


individualnoj slobodi, ravno- U sredu, 26. juna, Inicijativa za anarho-sindikat je održala 
oN Ankoku To JE Fe F-TdaKoF=Kd Bl | demonstracije protiv sastanka G8, ispred kanadske ambasade, u znak 
međusobnoj pomoći lišeno svih nom 2 di odano NR ka Naja Bk isti sh 

: ia ia ia : rotestovali. Samit održavao se u Kanadi, u malom planinskom naselju 
oblika jelene, hijerarhije Pedijeno od Otave, jer su, poučeni iskustvom, pie is dčElvah 
MED Keć) I GE le eo ViXelasBi | velike demonstracije naročito ako se samit održava u nekom od većih 
Smatramo da je 4: Ko lsjaYf=Ed | gradova. Najbrojnije demonstracije održane su, naravno, u Otavi, gde se 


rivanje naših ideja neophodno okupilo 3000 antikapitalista i antiglobalista. 


raskrstiti sa svakim oblikom Tr n ... N 
autoritarnog načina orga- ; ; ako . jE bili obavešteni, ' kao kk prethodnih 
: : emonstracija koje je organizovao, najveći broj njih nije preneo 
Deanna Zbog toga SHI nikakvu informaciju, što očigledno pokazuje da se ništa nije promenilo u 
olgo felgi ratni sia njo Pa ole llaa i ć= kl sprezi medija i vlasti. U svakom slučaju, pozvali smo naše članstvo, kao i 
dnim mestima, U Wele]g=kđe\Yfzlallssl | naše prijatelje i prijateljice, da se okupe pred kanadskom ambasadom u 
ustanovama, i uopšte svim 14 časova. Konačno, usled medijske "blokade" i "špica", okupilo se nešto 
: za više od trideset ljudi. Ispred ambasade smo započeli deljenje letaka koji su 
mestima X ne kojima z SLUH | ukratko objašnjavali zašto je neophodno suprotstaviti se kapitalizmu i 
slelalra a M IK S Ile: EEL IMNAEH | globalizaciji; deljenje letaka smo nastavili i posle demonstracija. Za to 
olalafofoišna =: Be Kak f=Tg=1da hf vreme, policija nije pravila probleme - čak ni kada smo ispred ambasade 
direktne demokratije. postavili posmrtni venac sa porukom "Poslednji pozdrav za G8 od IAS-a", i 
neupaljeni molotovljev koktel sa porukom: "Sledeći put će biti upaljen!". 


kI : DE je geek na ove Nakon tridesetak minuta protestovanja pred ambasadom, Sij og) j 
a. asu € Ep oatatora i blokirali smo ulicu Kneza Miloša na dvadesetak minuta, zastavama i 

GENIE S vlfor: 1iSe Lejla Sole Fe IESMI | transparentima zaustavljajući saobraćaj. Bez ikakvih sukoba sa policijom, "Porn SZE 
rd ale loial=Tolakf= lk II (7>7o7e [RSM | snagama nereda, završili smo demonstracije i uputili se ka gradskom 


oni koji pokušavaju fefzWeofelezsmimi parku, Kalemegdanu, da se odmorimo. Nekoliko policajaca nas je sve ' «API ] ALIZSA 
aaa lk tanje. Boreći vreme pratilo, kroz ceo grad, čak do Kalemegdana, očigledno nemajući K- S 
pogoršaju takvo stanje. [€] JATIV, >, x . T 3 
“ALMA ZA ANARHO-SINOIKA 5 


S : preča posla (iako Dušan Mihajlović izjavljuje da policija tačno zna gde su 
SEGS a EleKelgtijaVešslelglsel/ legla kriminala i ko je za šta odgovoran!). Nakon petnaest minuta, na 
Tool sol Ale [94 I -BSid ati autle=Keljf=# | Kalemegdan dolaze i policijska patrolna kola, odvodeći jednog od naših 
je jedina svrha obezbeđivanje i članova da "da neke podatke" i jasno nam naglašavajući da "nije 

“Ri ; JA priveden" i da ga sačekamo. S obzirom da je bilo interesantno dobacivati 
zaštita interesa: vladajuće našim plavim "čuvarima" i slušati poučne odgovore, ostali smo na 
GB Je li iile Sla ikerelsleJr- M9 Kalemegdanskom svežem vazduhu - svežem, iako su nedaleko od nas 
fo [a Via VV ENETo Ye Poloj EV Kelnal=) | smrdeli kapitalistički psi čuvari. 
kapitalista živi od viška 
vrednosti tj. neplaćenog rada Medutim, ubrzo saznajemo da je naš član priveden na 
radnika i radnica. Svakako, informativni razgovor, da jenabeđen da je "organizator", i da je tokom dva 

s Mini ; sata prebacivan iz jedne policijske stanice u drugu, propitivan o našem 
mazo borbu EIN borba protiv listu "Direktna Akcija" i našoj organizaciji, itd. Optužen je za 
SV Te dala E Ig eIPAVeleK-H | "organizovanje ilegalnih demonstracija", i uskoro će biti pred sudom 
takvog felga Ve REK V: IKSNEViKSre) | kapitalističke "pravde" (naravno, ako Batić sa sudijama postigne dogovor 
nacionalizma, diskriminacije oko toga koliko će koštati sprovođenje lopovske pravde). 


NE JaoEI pola ili U svakom slučaju, policijska represija nije ništa novo. 
seksualnog opredeljenja; kao i Vlada koja igra po diktatu svetskih lopova nije ništa novo. 
crkve - institucije koja zrači Državno-kapitalistčka diktatura nije ništa novo. 


svojom konzervativnošću i Tie 1 ' jEbsmirkoi hast 
mržnjom prema slobodi. nistimo sve to I uzmimo siobodu Koja nam pripada: 


M.M. 


Jasno nam je da je 
ispunjenje naših konačnih 


zahteva /oslobođenje radničke LOKALNE GRU PE I KONTAKTI 
klase i svih individua koje je 
IAS-a 


čine, ukidanje Države i 

kapitalističkog sistema/ po- 

tpuno suprotno interesima Unutar Inicijative za anarho-sindikat aktivno je nekoliko lokalnih 
politikanata i gazda stoga smo, grupa, takođe IAS ima kontakte u nekim gradovima Srbije. Ukoliko želite 
pored svakodnevnih borbi na da nas kontaktirate evo načina: 

radnom mestu za poboljšanje 
uslova rada, svesni nužnosti 


radikalnog raskida sa ovakvim DISTRIBUCIJA 
me esiiselilDIREKTNE AKCIJE 


Direktna Akcija je sve više i više 
čitana i izvan Srbije. Na listi ljudi koji 
dobijaju DA je mnogo onih koji govore naš 
jezik ali ne žive ovde. Stoga smo odlučili da 
distribuciju DA decentralizujemo, učinimo 
jednostavnijom i za vas, naše čitaoce i 
čitateljke, i za nas kojije stvaramo. 

Ukoliko živite u nekoj od sledećih 
Država a želite da dobijate DA (bilo poje- 
dinačne_primerke_ bilo veće količine) 
kontaktirajte naše prijatelje: 


Ada: 064/228-1388 


Beograd: 063/263-775 
Novi Sad: 064/209-9360 


Čačak: 063/367-062 


zik 
a 


Šabac: 064/209-9360 


Priključite se borbi za slobodu! 
Učlanite se u lokalnu grupu ili pokrenite 
jednu u vašem mestu! 


Kontakt telefon:064/230-6335 
E-mail: infoQinicijativa.org 


Web: www.inicijativa.org 


PRIMAJTE DIREKTNU AKCIJU NA KUĆNU ADRESU! 
POZOVITE: 


063/263-775 Ke 
ili pišite na e-mail: (Cc 
da(Qinicijativa.org 


Za Bosnu i Hercegovinu: 
Predrag Jovanović, ab_useyuQyahoo.co.uk 
Za Makedoniju: 

Alek Kuzmanovski, ++389-70-570-905 

Za Hrvatsku i Sloveniju: 

Robert Fistrić, +#+385-91-549-5467 


DIREKTNA AKCIJA 


Ww 


UDRUŽENJE 
RADNIKA /CA 


ŠPANIJA: Širomšpanije 20. juna je 
održan jednodnevni generalni štrajk, štrajk 
koji su organizovali i podržali svi španski 
sindikati. Procenjeno je da je više od 84% 
radništva učestvovalo u štrajku i da je na taj 
način gotovo potpuno, na jedan dan, 
zaustavljena industrija cele Španije. 

Na _madridskim ulicama nije bilo 
moguće videti niti jedan jedini autobus što 
pokazuje da su radnici/ce iz sektora javnog 
prevoza do kraja podržalii štrajk koji je imao za 
cilj da iskaže proteste protiv nezaposlenosti i 
reformi u zakonu o radu. 

CNT, španski anarho-sindikat, je 
saopštio da je u u koloni koju su oni 
organizovali učestvovalo preko 15,000. ljudi 
koji sunosili neke od sledećih transparenata: 


Promena zakona o radu popovima! 


Prededniče Aznar, primeni reforme na 
sebe! 


Sindikalno jednistvo, da u borbi! 


Primenite zakon o imigrantima na 
monarhiju! 


SLOVAČKA: Slovačka sekcija 
Međunarodnog Udruženja Radnika/ca 
Priama Akcia je organizovala demonstracije 
ispred Poljske ambasade u Bratislavi. Povod za 
demonstracije je slučaj poljskog anti-fašiste 
Tomasa Wilkosewskog koji je u samodbarni 
ubio neo-nacističkog skinheda. Demonstracije 
su prošle mirno, iako članovima PA nije 
dozvoljeno _ da predaju protestno pismo 
poljskom ambasadoru. 


NORVEŠKA: NSF, norveška sekcija 
MUR-a je organizovala, veoma posećeno, 
predavanje “Protiv Svetske Banke i kapi- 
talističke globalizacije". Predavanje je 
organizovano uoči konferencije ABCDE koju 
organizuje Svetska Banka. NSF je takođe 
učestvovala i u demonstracijama koje su za tu 
priliku priređene za vreme sastanka. 


INTERNACIONALNO: Sekretarijat 
Međunarodnog Udruženja Radnika/ca je 
ovlastio špansku sekciju MUR-a CNT da 
organizuje sledeći kongres MUR-a. Kongres bi 
trebao da se održi u Španiji tokom jeseni 2003. 
godine. Na tom kongresu će, najverovatnije, 
IAS postati punopravna sekcija Među- 
narodnog Udruženja Radnika/ca 


Nisi 
dovoljno 
fleksibilan... 


GUATIVA 
R šo 


a 
3 
*Pranus- o“ 


Osećam 
kosti! 


Rešenje? Revolucija! 
Međunarodno Udruženje Radnika/ca 


je internacionalna spona koja okuplja 
anarhističke, anarho-sindikalističke i 
revolucionarno-sindikalističke organizacije iz 
celog sveta. MUR, koje nastavlja tradiciju I 
internacionale, je re-osnovano u Berlinu 1922. 
godine i ove godine proslavlja, borbeno kao i 
uvek, osamdesetogodišnjicu svog postojanja. 
Istorija MUR-a je istorija njegovih sekcija a u 
jednom trenutku MUR je okupljalo nekoliko 
miliona radikalnih radnica i radnika. Početkom 
devedesetih godina XX veka MUR počinje 
ponovo da raste i danas sekcije MUR-a postoje 
u većini evropskih zemalja, sa posebnom 
zastupljenošću u Španiji i Italiji, kao i u 
velikom broju zemalja širom sveta. U ovom 
delu Direktne Akcije ćemo donositi vesti o 
akcijama sekcija MUR-a. 


ŠPANIJA: Jedan dan pre početka 
jednodnevnog generalnog štrajka koji se 
odigrao u Španiji 20. Juna, otpušteni radnik 
Migel Anhel, član španskog anarho-sindikata 
CNT vraćen je na posao. Dnevni list ABC koji je 
otpustio Migela je podlegao pritisku koji su na 
njega izvršile anarho-sindikalističke orga- 
nizacije kako širom sveta, tako i u samoj 
Španiji. Još jedna dobijena bitka! 


VESTI IZ SVETA 


Ovaj deo Direktne _ Akcije ćemo posvetiti 
anarhističkim borbama u svetu. Pokušaćemo da izaberemo 
najznačajnije kao i najzanimljivije događaje koji su obeležili 
prethodni mesec, ali i one koji će se tek dogoditi. 


ITALIJA: U nedelju, 14. Jula, preminuo je, od raka 
čuveni italijanski anarhista Pietro Valpreda. Valpreda je 
postao poznat posle nameštenog sudskog procesa kojim je 
1971. godine osuđen zbog bacanja bombe na jednu banku u 
Milanu. On je, nevin, proveo u zatvoru više od 6 godina sve 
dok nisu pred sud izneti 
novi dokazi koji su 
pokazali da su za napad 
odgovorni trojca pri- 
padnika italijanske  fa- 
šističke organizacije. 
Ranije plesački radnik 
Valpreda je, posle 
puštanja na slobodu, 
pored rada u lokalnoj 
anarhističkoj grupi, počeo 
da se bavi pisanjem 
detektivskih romana. Sa 
Valpredom se oprostilo 
nekoliko hiljada anarhista 
i anarhistkinja iz celog 
sveta koji su se okupili/e u 
Milanu na sprovodu. 
Slučaj Pietra Valprede još jednom pokazuje da Državni 
sistem, u sprezi sa fašisoidnim elementima u društvu, ne 
preza ni od čega u borbi protiv ljudi koji se bore za slobodu. 


ITALIJA: Na demonstracijama  Anti-rasističke 
mreže koje su se dešavale u Veneciji 15. Juna došlo je do 


nemile situacije. Devojka, članica Italijanske Anarhističke 
Federacije, pokušavala je da prodaje glasilo TAFa, časopis 
“Umanita Nova" (Novo Čovečanstvo) ali je u tome fizički 
sprečena, od strane “anti-globalističke" grupe Disobedienti. 
Ona je došla u verbalni sukob sa jednom od urednica lokalnog 
“anti-globalističkog" radija “Šervud" te je, zbog uvreda koje 
dvojce grubijana iz Disobedienti grupe. Ponovo se pokazuje 
da je “anti-globalizam" uzet kao maska za mnoge odurne, 
kontra-revolucionarne i nadasve autoritarne pojedince koji 
smatraju da imaju prava da određuju šta će 
se dešavati na demonstracijama a šta ne. 
Potrebno je povući jasnu crtu između 
anarhistčkog pokreta, koji je suštinski pokret 
revolucionara _i revolucionarki, sa jedne 
strane i pokreta oportunista i lovaca za 
pozicije koji pokušavaju da pod maskom 
“anti-globalizma" poture svoje nazadne 
ideje. Dosta je sa Socijalnim Forumima, 
dosta je sa pokretom pokreta, dosta je sa 
ograđivanjima od crnog bloka potreban nam 
je jedan pokret, jak, revolucionaran, klasno 
orijentisani anarhistički pokret! 


SLOVENIJA: Već više od nedelju 
dana u skvotu (okupiranoj kući) AC Molotov 
u Sloveniji se odvija borba između 


POSMRTNI KOVČEG PIETRA VALPREDE anarhističkih aktivista/kinja koji/e se bore za 


pravo na život u neupotrebljenoj zgradi i firme 
koja pokušava da im to pravo oduzme. Zgrada koja je 
vlasništvo Slovenačke Železnice je zapala za oko vlastima 
kao jedno od retkih mesta u kojima se razvija alternativna 
politika, politika borbe protiv eksploatacije, borbe protiv 
Države i kapitalizma. Jednog jutra su se pred skvotom pojavili 


Direktna Akcija je bilten koji uređuje kolektiv ljudi koji su delegirani od strane članstva Inicijative za anarho-sindikat. DA se štampa uz pomoć 
solidarnih priloga članova/ica IAS-a i međunarodnog anarho-sindikalističkog pokreta - zato je svaka donacija više nego dobrodošla. 


VIŠE OD 15,000. ANARHISTA/KINJA JE POKAZALO SVOJ PROTEST PROTIV 
KAPITALIZMA | DRŽAVE TOKOM GENERALNOG ŠTRAJKA U ŠPANIJI 20. JUNA 


izbacivači privatne firme za obezbeđenje “G7" koji su 
zabranili ljudima da unose u skvot hranu i piće misleći da će 
na taj način prinuditi naše prijateljice i prijatelje da se “mirno" 
isele, odnosno napuste AC Molotov. Jasno ljudi iz skvota su 
se organizovali, pokrenuli veliku kampanju, koja je imala 
mnogo odjeka i širom sveta, i blokirali taj pokušaj 
izbacivanja. Država i kapitalizam su bili primorani da prihvate 
pregovorei za sada se čini da će svi zahtevi naših prijatelja/ica 
biti prihvaćeni! Još jednom se pokazalao da je direktna akcija 
jedini metod borbe koji eksploatisanima omogućava pobede 
u svakodnevnim bitkama sa aparatima represije! 


BORBA SE NASTAVLJA U AC MoLoOTOV-U! 


